b'\n_START_ARTICLE_\nIvan Nikitin\n_START_PARAGRAPH_\nIvan Savvi\xc4\x8d Nikitin (ruski: \xd0\x98\xd0\xb2\xd0\xb0\xd0\xbd \xd0\xa1\xd0\xb0\xd0\xb2\xd0\xb2\xd0\xb8\xd1\x87 \xd0\x9d\xd0\xb8\xd0\xba\xd0\xb8\xd1\x82\xd0\xb8\xd0\xbd) (Voronje\xc5\xbe, 3. listopada 1824. \xe2\x80\x93 Voronje\xc5\xbe, 28. listopada 1861.) - ruski pjesnik_NEWLINE_Ro\xc4\x91en je u obitelji trgovaca u Voronje\xc5\xbeu. Nikitin se obrazovao u sjemeni\xc5\xa1tu do 1843. Njegov otac bio je nasilan i sklon alkoholu pa je time doveo obitelj u propast. Mladi Ivan Nikitin bio je primoran raditi kao gostioni\xc4\x8dar, da zaradi za obitelj._NEWLINE_Nakon svojih prvih literarnih radova, pridru\xc5\xbeio se krugu lokalne intelektulne elite, u kojoj je bio i Mihail De-Lup\xc3\xa9., koji je kasnije napisao Nikitinov \xc5\xbeivotopis i bio urednik njegovih sabranih djela._NEWLINE_Nikitin je samostalno u\xc4\x8dio francuski i njema\xc4\x8dki te pro\xc4\x8ditao velik broj djela svjetske knji\xc5\xbeevnosti, a 1859. otvorio je knji\xc5\xbearu i knji\xc5\xbenicu, koja je postala va\xc5\xbeno sredi\xc5\xa1te knji\xc5\xbeevnog i dru\xc5\xa1tvenog \xc5\xbeivota u Voronje\xc5\xbeu._NEWLINE_Njegove prve pjesme pojavile su se 1849. godine, a prva zbirka poezije 1856. godine._NEWLINE_Pjesma "Kulak" iz 1858. godine, bila je njegova najuspje\xc5\xa1nija pjesma i kod kriti\xc4\x8dara i kod publike. Druga zbirka poezije iza\xc5\xa1la je 1859., a prozni "Dnevnik sjemeni\xc5\xa1tarca" objavio je 1861._NEWLINE_Neke od njegovih pjesama postale su temelj za popularne pjesme, koje su uglazbili skladatelji kao \xc5\xa1to su: Vasilij Kalinnikov, Eduard N\xc3\xa1pravn\xc3\xadk i Nikolaj Rimski-Korsakov._NEWLINE_Sovjetski predsjednik Nikita Hru\xc5\xa1\xc4\x8dov bio je veliki ljubitelj Nikitinovih pjesama.'